КОНДАК1

На избраната от всички родове Пресвета Дева Богородица, явила се някога на боледуващия клирик, за да го изцели от тежката му болест, нека принесем похвално пение. А Ти, всемилостива Владичице, понеже имаш непобедима сила, от всякакви беди, скърби и болести ни освободи, та да Ти пеем: Радвай се, Благодатна, Целителке на нашите души и тела!

ИК0С 1

Архангел Гавриил, възвестявайки на Пресвета Дева Мария безсеменното

_ _ _

зачатие от Нея на Сина Божий, И рече: „Радвай се, Благодатна, Господ е с Тебе, благословена си Ти между жените“. Ние пък, грешните, дръзвайки да подражаваме на архангелския глас, с вяра, любов и благоговение възпяваме на пренепорочната Богородица тази похвална песен:

Радвай се, предизбрана за начало на нашето спасение от века; радвай се, предвъзвестена от пророците по много начини!

Радвай се, Невесто неневестна, заченала Сина от Светия Дух; радвай се, Майко, Която пребиваваш Дева и при раждането, и след раждането!

Радвай се, повила с пелени Обличащия се със светлина като с дреха; радвай се, хранила с мляко Оня, Който храни с благодатта Си целия горен и долен свят!

Радвай се, носила на ръце Вседържителя; радвай се ти, Която си се грижела за Промислителя на цялата твар!

Радвай се, възлюбила Своя Син повече от всички; радвай се, превъзнесена от Него над всички!

Радвай се, несравнено по-почитана и по-славна от всички небесни сили; радвай се, най-превъзнесена от всички създания!

Радвай се, Благодатна, Целителке на нашите души и тела!

КОНДАК 2

Виждайки, преблага Владичице, усърдието и благоговението на клирика Викентий, прекланящ всеки ден колена пред Твоя честен образ и принасящ Ти архангелския поздрав, Ти си приела това негово богоугаждане и си му дарувала внезапно и дивно ставане от болничния одър. Затова и ние прекланяме колената на нашите души и тела пред носещия изцеление Твой образ, Господарке наша, Богородице, и, спомняйки Твоето чудно явяване на боледуващия клирик, възпяваме Твоя Син и наш Бог: Алилуия!

ИКОС 2

Разумявайки, че е изцерен по чудесен начин от тежкия си недъг, клирикът Викентий стана от бедното си ложе, отиде в църква и там Те прослави с

хвалебни песни, Целителке на всички болящи. Приеми, прочее, Майко Божия, тези благохваления:

Радвай се Ти, Която възвръщаш към живот неизцеримо болните, стоящи пред вратата на смъртта; радвай се, преизпълнена от състрадание към страдащите!

Радвай се, изцелеваща чудесно поразените от разни недъзи; радвай се, изливаща в сърцата ни небесна отрада при всяка скръб и печал!

Радай се Ти, Която ни помагаш да преуспяваме в християнските добродетели; радвай се, защото ни въодушевяваш с любов към Бога и ближния!

Радвай се Ти, Която запазваш от разтляващите душата и тялото съблазни на този свят; радвай се, защото чуваш бързо ония, които Ти се молят усърдно! Радвай се, източваща велики милости и щедрости за любещите Те; радвай се, даруваща всичко потребно за тоя живот на ония, които се уповават на Тебе!

Радвай се Ти, Която не оставяш облажаващите Те в страшния смъртен час; радвай се, защото удостояваш почитащите Те с вечен живот!

Радвай се, Благодатна, Целителке на нашите души и тела!

КОНДАК 3

Чрез силата, дадена и от Тебе, Господарке Царице и Владичице, Твоята свята икона източва безмерно изцеления над страдащите от много различни недъзи, прибягващи към нея с несъмнена вяра и викащи към Бога:

Алилуия!

ИКОС З

Имайки премного любов към християнския род и Майчинска грижа за него, Ти бързо изпълняваш всяка просба на всички, които изпросват от Теб помощ и застъпничество. Затова на Теб, нашата всемощна Застъпница и бърза Помощница, поднасяме тези похвали:

Радвай се, утешение на скърбящите; радвай се, надеждо на безнадеждните! Радвай се Ти, Която си помощ и подкрепа на отрудените; радвай се, облекло на бедните!

Радвай се, хранителко на гладните; радвай се, Застъпнице на обидените и гонените!

Радвай се Ти, Която строго предупреждаваш оскърбителите; радвай се, наставнице в християнската вяра!

Радвай се, поръчителко за спасение на грешните; радвай се, търсене на погиващите.

Радвай се, Благодатна, Целителке на нашите души и тела!

От бурята на страстите и похотите, от изкушенията бесовски ни избави, премилосърдна Богородице! Укрепи и съхрани у нас до края на живота ни Православната вяра и преданост на Светата Църква, та да можем безпрепятствено да пеем на Господа Бога: Алилуия!

ИК0С 4

Слуша Господ на Небесата молитвите Ти за нас, преблага Владичице, и изпълнява бързо всяко Твое прошение. Знаейки това Твое Майчинско дръзновение към Сина Ти - нашия Господ Иисус Христос, всички прибягваме към Теб и усърдно Те молим: застъпи се за нас, многогрешните Твои раби, пред всемогъщия наш Създател, да не ни погуби заради беззаконията ни, а да дарува опрощение на прегрешенията ни, викащите от дълбочината на душите си:

Радвай се, наша застъпнице пред Бога, Която спасяваш света от беди; радвай се Ти, Която прекланяш към милост Твоя Син към нас, недостойните!

Радвай се Ти, Която избавяш с росата на молитвите Си от пожар; радвай се, защото отбиваш от главите ни всеки гръм и мълния!

Радвай се Ти, Която посрамяш безумната мъдрост на този век; радвай се, защото показваш на заблудените истинския път!

Радвай се, даруваща дръзновение на грешните към Бога; радвай се, бърза помощнице на изнемогващите в беди, скърби и изкушения!

Радвай се Ти, Която съпребиваваш винаги с пребиваващите в пост, молитва и богомислие; радвай се, защото ни учиш да презираме суетните и скоропреходни земни блага!

Радвай се Ти, Която възвеждаш умовете и сърцата ни към небесните и вечни съкровища; радвай се, защото ни учиш да избираме единствено потребното!

Радвай се, Благодатна, Целителке на нашите души и тела!

КОНДАК 5

Светлина небесна озари къщата на боледуващия клирик, когато си стъпила в нея, преблага Владичице, за да му даруваш изцеление от тежката болест. О, Пресвета Господарке Богородице, просвети душите ни, помрачени от много грехове и подай изцеление на нашите боледуващи тела, та прославяйки Твоята милост, да възпеем радостно Бога: Алилуия!

ИКОС 5

Виждайки Те, Владичицата Богородица, да стоиш пред огнезрачния престол на Пресвета Троица и да се молиш за християните, небесните сили и всички светии, благоугодили от века на Бога, Те ублажават с немлъкващи

славословия. Ние пък, грешните, изпълнени с любов към Теб, дръзваме да Те възпяваме така:

Радвай се Ти, Която простираш Майчинската Си любов над целия християнски свят; радвай се, блага Застъпнице за всички верни!

Радвай се, всемощна Поборнице на ония, които воюват против световните и душевредни изкушения; радвай се, защото ни ограждаш с мир и любов от всяка злоба и вражда!

Радвай се, приемаща под покрова Си всички, които прибягват към Тебе; радвай се, Наставнице на целомъдрие и въздържание!

Радвай се, Пътеводителко към горния Йерусалим на подвижниците на благочестието; радвай се, изкоренителко на душепагубните ереси и разколи!

Радвай се, бърза Утешителко в беди и скърби; радвай се, наша молитвенице пред Твоя Син и Бог!

Радвай се, Благодатна, Целителке на нашите души и тела!

КОНДАК 6

Проповядва Светата Православна Църква множеството Твои чудеса и великите Ти милости, преблага Владичице, защото ограждаш като с яка стена градове и села, иноческите обители и защищаваш домовете на Твоите благочестиви раби, застъпваш се за онеправданите и изпращаш всичко добро и душеполезно на ония, които Те прославят и пеят на Твоя Син: Алилуия!

ИК0С 6

Светло ликува, Господарке Богородице, Твоята чудотворна икона, именувана Целителница, прогонвайки от верните тъмнината на изкушенията и бедите и източваща изобилни изцеления. Затова с умиление Ти зовем: Радвай се Ти, Която подаваш бързо изцеление от неизцелими болести; радвай се, защото избавяш от всички скърби и опасности!

Радвай се Ти, Която укротяваш греховните страсти; радвай се, защото укрепяваш колебаещите се в Православната вяра!

Радвай се Ти, Която изливаш в боголюбивите сърца благодатно утешение; радвай се, защото услаждаш верните души с надежда за вечните блага!

Радвай се Ти, Която ни помагаш да преуспяваме в добрите дела; радвай се, защото ни защитаваш от видимите и невидими врагове!

Радвай се Ти, Която въздигаш падналите с Твоята благодат; радвай се, защото вселяваш в сърцата ни страх Божий!

Радвай се, Благодатна, Целителке на нашите души и тела!

Желаейки да явиш неизреченото Си милосърдие, Ти си ни дарувала, преблага Богородице Дево, Твоята чудотворна икона, именувана Целителка, та всички прибягващи към нея с вяра да получат изцеление и утеха. Затова и възпяваме, заради Тебе Бога: Алилуия!

ИКОС 7

Дивни и преславни са Твоите дела, пренепорочна Владичице, защото на всички - и на богати и на бедни, и на здрави и на болни, - които се притичат с прилежна молитва към Твоята целителна икона, Ти даряваш просимото съобразно вярата и любовта на всеки. Затова и ние не крием Твоите благодеяния, а прославяйки с благодарност милостите Ти, казваме:

Радвай се, чуване на глухите; радвай се, проглеждане на слепите!

Радвай се, проговаряне на немите; радвай се, прохождане на хромите! Радвай се, очистване на прокажените; радвай се, въздигане на разслабените!

Радвай се, освобождение от злите и лукави духове; радвай се Ти, Която след Бога си наше прибежище и застъпничество!

Радвай се, всегдашно избавление от всяка нужда, печал и беда; радвай се Ти, Която изкореняваш пристрастието към тленни богатства!

Радвай се Ти, Която ни научаваш как да намерим нетленното богатство на Небесата; радвай се, защото насочваш ума ни към горното!

Радвай се, Благодатна, Целителке на нашите души и тела!

КОНДАК 8

Странници и пришелци сме втоя скръбен и многометежен свят и затова търсим вечното небесно отечество, а от Тебе - Всемощната Царица, Приснодевата Богородица - смирено просим: води ни по пътя на спасителните заповеди на Твоя Син, нашия Христос Бог, та като избегнем мрежите на невидимия враг, да можем безпрепятствено да възпяваме на Вседържителя Бога песента: Алилуия!

ИК0С 8

Целият християнски свят Те облажава, пренепорочна Дево, с хвалебни гласове! И колко утешително е за вдсички верни, а най-вече за боледуващите, да отправят надежден взор към Твоята всечестна икона, именувана Целителка! О, пречудна Господарке, Богородице, приеми и тези умилени благохваления: Радвай се, радост наша; радвай се, неизказана доброта!

Радвай се, висота на добродетелите; радвай се, глъбина на смиреномъдрието!

Радавай се, неизчерпаем извор на милости и шедрости; радвай се, благоуханно цвете на девството и чистотата!

Радвай се, утвърждение на християнската вяра; радвай се, изобличение на нечестието!

Радвай се, похвала на горните сили; радвай се, слава на всички праведници! Радвай се, упование на всички грешници; радвай се, надежда на обезнадеждените!

Радвай се, Благодатна, Целителке на нашите души и тела!

КОНДАК 9

Всичкото си упование на Тебе възлагаме, Майко Божия, и при скърби и болести към Твоята света икона с благоговение и вяра прибягваме, очаквайки от нея бърза утеха и изцеление. О, Пресвета Царице Богородице, погледни милостиво на нас, Твоите смирени раби, и побързай да изпълниш всичко, което ни е от полза, и в този живот, и в бъдещия, та прославяйки Твоето благоутробие, да възпеем Твореца Бога: Алилуия!

ИК0С 9

Многознаещите витии не са в състояние да Те възхвалят достойно -Пречистата Дева, попочитаната от херувимите и несравнено по-славната от серафимите, безсеменно родилата Спасителя на нашите души. Ние пък, макар и немощни, побеждавани от любовта си към Теб, отваряме недостойни уста и Те похваляваме така:

Радвай се, непостижима тайна за човешките и ангелски умове; радвай се, начало на Христовите чудеса!

Радвай се, изпълнение на всички пророчества; радвай се, надминала чистотата на Ангелите!

Радвай се, съчетала чудно в Себе си девство с раждане; радвай се, запазила Себе си свята и непорочна и в двете!

Радвай се, Майко на Сина Божий и Бога Всевишен; радвай се, отворила вход в горното царство за падналото човечество!

Радвай се, тихо пристанище на плаващите в бурята на житейското море; радвай се, Богодарувана отрада за страдащите!

Радвай се Ти, Която сияеш с благодатта и славата на предивни знамения и чудеса; радвай се, защото приемаш снизходително словесните похвали на людете!

Радвай се, Благодатна, Целителке на нашите души и тела!

КОНДАК 10

Искайки да спаси целия човешки род от беззаконията и вечните мъки, Човеколюбецът Господ дари Теб, Своята Майка за помощница,

покровителка и защитница на вярващите в Него. Прославяйки това безмерно милосърдие на нашия Създател към нас грешните, ние, с благодарно сърце и уста възпяваме Бога: Алилуия

ИКОС 10

Стена неразрушима и застъпничество силно си, Богородице Дево, за всички, които прибягват с молитва към Тебе. Огради и нас, недостойните, от тежки болести и от всяко зло и ни дай Своята благовременна помощ и подкрепа, за да Ти зовем: Радвай се, наша застъпнице и похвала; радвай се, наша пазителке и утвърждение!

Радвай се, наша отрада, Която дивно се грижиш за нас; радвай се, наше явно прибежище във всичките ни скръбни обстоятелства!

Радвай се, възпитание на младенците; радвай се, наставнице на целомъдрие за младите!

Радвай се Ти, Която даряваш любов и съгласие на съпрузите; радвай се, защото подготвяш към мирна кончина благоговейните старци!

Радвай се Ти, Която укрепяваш и вразумяваш верните пастири на Светата Църква; радвай се, ходатайко за вечната радост на подвизаващите се в монашество!

Радвай се Ти, която не си оставила без Своето застъпничество и живеещите в света; радвай се, предивна помощнице на всички християни!

Радвай се, Благодатна, Целителке на нашите души и тела!

КОНДАК 11

Приеми това пение и тези умилителни молби, които сега принасяме пред Твоя целителен образ, Приснодево Богородице, и ни сподоби до края на живота си да пеем на Единия Бог: Алилуия!

ИКОС 11

Светозарно сияе Твоята чудотворна икона, Майко Божия, източвайки за верните струи на благодатни изцеления и отвеждайки блуждаещите в греховна тъмнина на светлия път на добродетелите и спасението. Затова и Те възпяваме с тези песни: Радвай се Ти, Която прогонваш чрез осеняването с Твоята икона вражеската сила от всички верни; радвай се, защото подаваш бърза утеха и изцеление на всички прибягващи към Тебе при скръб, нужда и болест!

Радвай се, чудо на чудесата, Одигитрие Владичице, показваща ни пътя на спасение; радвай се, защото даряваш на обуреваемите от опасности, мирно избавление!

Радвай се Ти, Която с Твоя чист живот ни научаваш на чистота; радвай се, защото вразумяваш лукавите, гордите и гневливи човеци!

Радвай се, вселяваща у нас правата вяра и страхът Божий; радвай се, прогонваща тъмата на неверието със светлината на Христовото учение! Радвай се, премахваща служението на съмнителните помисли; радвай се, щедра подателко на всички духовни дарове!

Радвай се, наставнице на благочестието; радвай се, ходатайко за света! Радвай се, Благодатна, Целителке на нашите души и тела!

КОНДАК 12

Ти, премилосърдна Владичице, не оставяш православните християни без Своята благодат и щедрости, дарявайки утеха на скърбящите, защита на онеправданите изцеление на болните и избавление на намиращите се в каквато и да било беда и опасност. Затова, прославяйки Те, с благодарност възпяваме Бога: Алилуия!

ИКОС 12

Възпявайки Твоите неизречени милости и чудеса, които явяваш на нас, недостойните, ние прекланяме колена пред Твоя целебен образ, Богородице Приснодево, и Те молим усърдно: дай ни мир, тишина и добра християнска кончина и не оставяй без помощта и застъпничеството Си при второто пришествие на Твоя Син и наш Бог ония, които с умиление Ти поднасят тези похвали: Радвай се Ти, Която укрепяваш с надежда за спасение изпадналите в униние и отчаяние; радвай се, защото разбиваш греховните вериги!

Радвай се Ти, Която обръщаш в милост праведния Божий гняв, тегнещ над нас; радвай се, защото устройваш добре нашия земен живот!

Радвай се Ти, Която ни избавяш от опасни обстоятелства; радвай се, бърза помощнице на всички верни в смъртния им час!

Радвай се Ти, Която се застъпваш на въздушните митарства за почитащите Те; радвай се, защото отваряш райските врати за ония, които Те обичат! Радвай се Ти, Която удостояваш в Царството Небесно с вечно блаженство прославящите Те; радвай се, защото посрамяш пред всички ония, които Те не почитат!

Радвай се, наша могъща скоропомощнице в дни на тежки изпитания; радвай се, защото се радваш заедно с нас в благоденствие!

Радвай се, Благодатна, Целителке на нашите души и тела!

КОНДАК 13

О, всевъзпрвана Майко на пресладкия Господ наш Иисус Христос! Милостиво приеми това наше малко моление; избави ни от всяка беда, болест, от внезапна смърт и ни сподоби да станем наследници на Царството

Небесно и заедно с всички светии да възпяваме Твоя Син и наш Бог: Алилуия!

(Този кондак се чете три пъти, след това 1 икос и 1 кондак, и след тях молитвата.)

МОЛИТВА

О, преславна Господарке Царице Богородице, Която си по-горе от всички невесни сили и по-свята от всички светии! Падаме пред Тебе и Ти се покланяме пред Твоя всечестен и целебен образ, спомняйки Твоето дивно явяване на Боледуващия клирик Викентий, и усърдно се молим на Теб -всесилната застъпница и помощница на нашия род: както в древност си излекувала този клирик, така и сега излекувай нашите души и тела, Боледуващи от раните на греховете и от многоразлични страсти! Избави ни от всяка веда и опасност, от скърби и от вечното осъждане! Запази ни от душегубителните лъжеучения и безверие, от прелъстителните и безсрамни нападения на невидимите врагове, подай ни християнска кончина, безболезнена, мирна и непосрамна, и да се удостоим в смъртния си час със Светите Тайни! Удостой ни с Твоето ходатайство на страшния нелицеприятен Христов Съд, та да застанем отдясно на всеправедния Съдия и чуем Неговия блажен глас: „Дойдете, Благословените от Моя Отец, наследете приготвеното за вас царство от създание мира.“ Амин!

История на чудотворната икона

Иконата на Пресвета Богородица „Изцелителка“ има следната история.

Един благочестив духовник имал обичай на влизане и излизане от храма да коленичи пред иконата на Божията Майка и така да Я славослави: „Радвай се, Благодатна! Господ е с Тебе! Блажена е утробата, носила Христа и гърдите, от които е сукал Господ, нашият Спасител!“

Случило се, че този духовник тежко заболял: езикът му се покрил с рани и започнал да гние. Болният не паднал духом, а продъжил все така усърдно да се моли на Богородица. Веднъж, както се молел тъй, той видял до възглавницата на своя болничен одър светъл момък - това бил неговият Ангел-пазител, който гледайки състрадателно болния, започнал така да се моли на Пресветата Богомайка и Дева: „О, премилосърдна Госпожо! Това ли е наградата на този духовник за почитта, която така усърдно Ти въздава? И така ли трябваше да пострада езикът, който всеки ден и час Те ублажаваше?“

Едва отзвучали последните слова на Ангела, стаята се изпълнила с благодатна светлина и благоуханно миро, явила се Божията Майка и пристъпила към леглото на болния. Тук Тя открила пречистите Свои гърди, източила от тях капка мляко в устата на болния и тутакси станала невидима. Още същия миг клирикът съвършено оздравял и веднага станал от одъра си.

Паметта на иконата на Пресвета Богородица „Изцелителка“ се празнува на 18.1Х./1.Х.

МУЛТИМЕДИЙНА БИБЛИОТЕКА „ПРАВОСЛАВНО ХРИСТИЯНЧЕ